Cele mai frumoase plaje din America. Ce zonă este de neegalat
- Maria Pană
- 18 martie 2024, 22:40
Coastele Americii au mai multe plaje minunate, cel puțin așa susțin turiștii care le-au vizitat. Așadar pentru o plajă cu formațiuni de stâncă unice, dar și cu o varietate de viață marina trebuie să mergeți în Cannon Beach Oregon. Aici vă puteți petrece ziua explorând sau plimbându-vă de-a lungul țărmului larg.
Plaja acceptă și câini de companie, iar orașul este foarte aproape dacă doriți să luați masa. Următoarea pe lista turiștilor este La Jolla Cove din San Diego. Aceasta este o plajă pitorească, unde apele albastre-verzi se întâlnesc cu stânci dramatice.
Plaje cu lei de mare și foci
Este un loc popular pentru surfing și găzduiește foci, lei de mare și bazine de maree. Aici puteți face și caiac sau paddleboarding. Bonus: este ușor de ajuns la ea, are parcare gratuită, toalete și permite accesul cărucioarelor. Indiferent dacă doriți o zi de plajă plină de acțiune sau ceva mai relaxat, puteți face totul la Hollywood Beach. Aceasta se află în statul Florida.
Plaja vă oferă ape de un albastru spectaculos, dar și multe zone unde se practică sporturi nautice. La promenada sunt chiar și trupe de teatru care oferă spectacole pentru turiști. Poipu Beach Park din Hawaii este următoarea pe listă. Aceasta este un golf închis, deci sigură pentru copii. Apa este foarte puțin adâncă, caldă, iar valurile blânde, deci condiții perfecte pentru snorkeling.
Pe țărm, vedeți focile călugăr din Hawaii, iar pe măsură ce soarele apune, s-ar putea să vedeți chiar și țestoase de mare care se îndreaptă spre plajă pentru noapte.
Indiferent dacă doriți să vă relaxați sau să vă umpleți ziua cu activități, Siesta Beach din Florida pare să fie alegerea perfectă. Nisipul este alb, apa este limpede, iar locurile pentru diferite activități sportive sunt multe. Plaja potrivită pentru familii este ușor de accesat prin transportul public. Prima pe listă în topul turiștilor este o plajă din Hawaii.
Cu valurile sale blânde, nisipul moale și apele albastre, vă puteți petrece cu ușurință toată ziua pe plaja Ka'anapali. Se poate face snorkeling și alte sporturi nautice. Există și o piață locală de artizanat. Plaja este ușor de accesat și are, de asemenea, toalete publice și magazine în apropiere.